ԱՄՓՈՓԱԹԵՐԹ

«Ինտեգրված կադաստրի ստեղծման հայեցակարգը և հայեցակարգից բխող միջոցառումների ծրագիրը հաստատելու մասին» ՀՀ կառավարության որոշման նախագծի վերաբերյալ շահագրգիռ մարմինների առաջարկությունների և առարկությունների

|  |  |  |  |  |
| --- | --- | --- | --- | --- |
| Առարկության, առաջարկության հեղինակը¸  Գրության ստացման ամսաթիվը, գրության համարը | Առարկության, առաջարկության բովանդակությունը | Եզրակացություն | | Կատարված փոփոխությունները |
| ՀՀ արդարադատության նախարարություն  11.02.2019թ.  N 01/14/2562-19  գրություն | ՀՀ կառավարության որոշման նախագիծն անհրաժեշտ է ՀՀ արդարադատության նախարարություն ներկայացնել ՀՀ կառավարության 2018 թվականի հունիսի 8-ի թիվ 667-Լ որոշման հավելվածի 21-րդ կետի պահանջներին համապատասխան, մասնավորապես` նախագիծն անհրաժեշտ է ներկայացնել շահագրգիռ մարմինների կարծիքների հետ միասին: | Ընդունվել է | | Փաթեթը կներկայացվի սահմանված կարգի պահանջներին համապատասխան՝ շահագրգիռ մարմինների կարծիքների հետ միասին: |
| ՀՀ ֆինանսների նախարարություն  13.02.2019թ.  N 01/11-1/2098-19  գրություն | 1. Նորմատիվ իրավական ակտերի մասին (այսուհետ՝ Օրենք) օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:  Օրենքի 2-րդ հոդվածի 1-ին մասի 2-րդ կետի համաձայն՝ օրենսդրական ակտը Հայաստանի Հանրապետության ժողովրդի կամ Ազգային ժողովի ընդունած նորմատիվ իրավական ակտն է՝ Սահմանադրություն, սահմանադրական օրենքներ և օրենքներ:  Ելնելով Օրենքի վերոնշյալ կարգավորումներից՝ հայտնում ենք, որ Նախագծի նախաբանում անհրաժեշտ է նշել Օրենքի իմաստով օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:  2. Առաջարկում ենք Նախագծով սահմանել ինտեգրված կադաստրի ստեղծման և ներդրման հստակ միջոցառումներ և համապատասխան արդյունքային ցուցանիշներ (չափելի)։ Ընդ որում՝ այդ միջոցառումները և ցուցանիշներն առաջարկում ենք սահմանել այնպես, որ վերջիններիս հիման վրա հնարավոր լինի ձևավորել բյուջետային ծրագրեր, միջոցառումներ և գնահատման արդյունքային (կատարողական) ցուցանիշներ։  Միաժամանակ, Նախագծով ներկայացված չէ միջոցառումների իրականացման համար անհրաժեշտ ֆինանսական միջոցների բաշխումն ըստ ֆինանսավորման աղբյուրների։ Ինչ վերաբերում է ինտեգրված կադաստրի ստեղծման և ներդրման համար անհրաժեշտ միջոցների ֆինանսական գնահատականին (համաձայն Նախագծի այն կազմում է 1,500.0 մլն դրամ), ապա վերջինիս վերաբերյալ կարծիք հայտնել չենք կարող համապատասխան հաշվարկ-հիմնավորումների բացակայության պատճառով: | Ընդունվել է  Ընդունվել է | | Որոշման նախագծի նախաբանում կատարվել է առաջարկվող փոփոխությունը:  Դիտողությունը, ըստ էության, ընդունվել է, ամբողջությամբ խմբագրվել է հայեցակարգից բխող միջոցառումների ծրագիրը, որը ներառում է կոնկրետ միջոցառումներ՝ իրենց կատարման ժամկետներով և ֆինանսական միջոցների չափով։ Առավել հստակ և չափելի միջոցառումները կներկայացվեն սույն ծրագրով նախատեսված ռազմավարական փաստաթղթերի մշակման փուլում։ Դրանց հիման վրա հնարավոր կլինի կազմել տարեկան բյուջետային ծրագրեր։ |
| ՀՀ էներգետիկ ենթակառուցվածքների և բնական պաշարների նախարարություն  7.02.2019թ.  N 01/29.1 ԱԱ/668-19  գրություն | Առաջարկություններ և առարկություններ չկան: | Ընդունվել է ի գիտություն | |  |
| ՀՀ գյուղատնտեսության [նախարար](http://gov.am/am/structure/12/)ություն  8.02.2019թ.  N ԳՊ/ԳՂ-1/520-19  գրություն | 1. Հստակեցնել նախագծի նորմատիվ բնույթ ունենալու հանգամանքը, և դրանից ելնելով` համապատասխանեցնել նախագծի և հավելվածների բնույթը,  2. Հաշվի առնելով նախագծի նորմատիվ լինելու բնույթը՝ լրացուցիչ հստակեցնել նախագծի նախաբանը՝ հիմք ընդունելով «Նորմատիվ իրավական ակտերի մասին» ՀՀ օրենքի 13-րդ հոդվածի 1-ին մասի դրույթները,  3. N 1 հավելվածի 9-րդ կետը լրացնել «ՀՀ գյուղատնտեսության նախարարություն» բառերով՝ հաշվի առնելով նույն հավելվածի 15-րդ կետը:  Միաժամանակ հայտնում եմ, որ ՀՀ գյուղատնտեսության նախարարության կողմից նախատեսվում է ստեղծել և վարել Հայաստանի խաղողի տնկարկների կադաստր, որը պետք է պարունակի հետևյալ տեղեկատվությունը`  1) խաղողի տնկարկի հատուկ հերթական համարը,  2) խաղող մշակողի տվյալները,  3) հողակտորի սեփականատերը՝ ըստ պետական կադաստրային համարի,  4) հողակտորի պետական կադաստրային համարը,  5) տնկարկի մակերեսը,  6) խաղողի սորտը կամ սորտերը,  7) մշակվող խաղողի պտղամաշկի գույնը,  8) մակերեսն՝ ըստ սորտերի,  9) ոռոգման եղանակը (դասական, կաթիլային, խառը, չոռոգվող),  10) պատվաստակալի առկայությունը և սորտը,  11) տնկարկի տարիքը,  12) տնկարկի տեսակն՝ ըստ տարիքի,  13) աշխարհագրական նշումով գինու արտադրության համար նախատեսված խաղողի տնկարկի մասնաբաժնի մակերեսը և սորտը:  Ելնելով վերոգրյալից՝ առաջարկում եմ քննարկել Հայաստանի խաղողի տնկարկների կադաստրի ստեղծումը ՀՀ անշարժ գույքի կադաստրի և ՀՀ գյուղատնտեսության նախարարության հետ համատեղ իրականացնելու հնարավորությունը և նպատակահարմարության դեպքում ներառել «Ինտեգրված կադաստրի ստեղծման հայեցակարգին և հայեցակարգից բխող միջոցառումների ծրագրին հավանություն տալու մասին» ՀՀ կառավարության որոշման նախագծում։ | 1. Ընդունվել է  2. Ընդունվել է  3. Չի ընդունվել | | Որոշման նախագծի նախաբանում կատարվել է առաջարկվող փոփոխությունը:  Որոշման նախագծի նախաբանում կատարվել է առաջարկվող փոփոխությունը:  Որոշման նախագծի N 1 հավելվածի 9-րդ կետում ներառվել են պետական կառավարման այն մարմինները, որոնք համապատասխան իրավական ակտերով իրականացնում են իրենց ոլորտների կառավարման ներքո գտնվող օբյեկտների, գույքի և ռեսուրսների կադաստրների վարման գործառույթներ, իսկ ՀՀ գյուղատնտեսության [նախարար](http://gov.am/am/structure/12/)ությունն այդպիսի իրավասություններով օժտված չէ: |
| ՀՀ տարածքային կառավարման և զարգացման նախարարություն  13.02.2019թ.  01/16.1/934-19 գրություն | Առաջարկում ենք նախագծի հավելվածի 9-րդ կետով սահմանվող ինտեգրված կադաստրի համակարգում ներառվող պետական կառավարման մարմինների ցանկը լրացնել «ՀՀ տարածքային կառավարման և զարգացման նախարարություն» բառերով՝ նկատի ունենալով այն հանգամանքը, որ համայնքների ղեկավարները, «Տեղական ինքնակառավարման մասին» ՀՀ օրենքի համաձայն, վարում են քաղաքաշինական, բնապահպանական, գյուղատնտեսական և այլ կադաստրներ, իսկ նշված օրենքով սահմանված պետական լիազորված մարմինը ՀՀ տարածքային կառավարման և զարգացման նախարարությունն է: | Ընդունվել է | | Որոշման նախագծի N 1 հավելվածի 9-րդ կետում կատարվել է առաջարկվող լրացումը: |
| ՀՀ տնտեսական զարգացման և ներդրումների նախարարություն  22.02.2019թ.  N 01/09.3/1294-19  գրություն | Առաջարկություններ և առարկություններ չկան: | Ընդունվել է ի գիտություն | |  |
| ՀՀ տրանսպորտի, կապի և տեղեկատվական  տեխնոլոգիաների նախարարություն 11.02.2019թ.  N 01/16.1/1480-19  գրություն | Առաջարկություններ և առարկություններ չկան: | Ընդունվել է ի գիտություն | |  |
| ՀՀ բնապահպանության նախարարություն  18.02.2019թ.  N 01/18.3/10300-19  գրություն | 1. Նախագծում հստակ ամրացված չէ տարբեր գերատեսչությունների կողմից վարվող կադաստրների միջև հորիզոնական հստակ կապը։ Մասնավորապես բնապահպանության նախարարությունը, վարելով իր կադաստրային բաղադրիչները (ջրային, հողային, անտառային, թափոնների, բուսական և կենդանական աշխարհի, բնության հատուկ պահպանվող տարածքների պետական կադաստրները), պետք է լիարժեք հորիզոնական կապ և հասանելիություն ունենա այլ պետական կառույցների կադաստրների տվյալների հետ։  2. Անհրաժեշտ է ծրագրում նախատեսել ինտեգրված կադաստրի համակարգում ներառված լիազոր մարմինների մասնագետների վերապատրաստում՝ տվյալների հավաքագրման և մշակման, փոխկապակցված տեղեկատվական ռեսուրսների ստեղծման միասնական մոտեցումներն ապահովելու նպատակով:  3. Նախագծի N 1 հավելվածի 6-րդ կետի «Հայաստանի Հանրապետության օրենքներ» բաժինը լրացնել հետևյալ օրենքներով՝ «Կենդանական աշխարհի մասին» ՀՀ օրենք, «Որսի և որսորդական տնտեսության վարման մասին» ՀՀ օրենք։ Հավելվածում նախատեսել դրույթներ **որսի կենդանիների պետական կադաստրի վերաբերյալ։**  4. «Ինտեգրված կադաստրի ստեղծման հայեցակարգը» N 1 hավելվածի նախաբանի 2-րդ էջի 1-ին պարբերությունում «անտառային ռեսուրսների» բառերից հետո ավելացնել «Բնության հատուկ պահպանվող տարածքների» բառերը և շարունակել ըստ տեքստի:  «6. ինտեգրված կադաստրի համակարգը և ակնկալվող արդյունքները» բաժնի 9-րդ կետի 1-ին ենթակետում պարզաբանման կարիք ունեն «հիմնական իրականացնող» բառերը:  «Ինտեգրված կադաստրի ստեղծման հայեցակարգից բխող միջոցառումների ծրագիր» N 1 hավելվածի «Ինտեգրված կադաստրի ստեղծման հայեցակարգից բխող միջոցառումների ծրագիր» աղյուսակի «Միջոցառման իրականացմանն ուղղված քայլերը» սյունակում թվարկված քայլերին համապատասխան լրացնել «Համակատարողը» սյունակը՝ նշելով համապատասխան գերատեսչությունների անվանումներ, մասնավորապես 2-րդ և 4-րդ տողերում ավելացնել «Բնապահպանության նախարարություն» բառերը:  Նախագծի հիմնավորման 1-ին կետում «անտառային ռեսուրսների» բառերից հետո ավելացնել «Բնության հատուկ պահպանվող տարածքների» բառերը և շարունակել ըստ տեքստի: | 1. Ընդունվել է    2. Ընդունվել է  3. Ընդունվել է  4. Ընդունվել է | | Առաջարկն ըստ բովանդակության ընդունելի է, սակայն ներկայացվող նախագծում տեսանելի չէ: Այն իր լուծումը կստանա համակարգի տեխնիկական առաջադրանքում: Բոլոր պայմանները և մեխանիզմները կսահմանվեն փոխհամաձայնեցված միասնական կանոնակարգով:  Ընդգրկվել է լրամշակված միջոցառումների ծրագրում:  Որոշման նախագծի N 1 հավելվածի 6-րդ կետի «Հայաստանի Հանրապետության օրենքներ» բաժնում կատարվել են առաջարկվող լրացումները:  Որոշման նախագծի N 1 հավելվածի նախաբանի 2-րդ էջի 1-ին պարբերությունում Նախագծի հիմնավորման 1-ին կետում կատարվել է համապատասխան փոփոխություն:  Որոշման նախագծի N 1 հավելվածի 6-րդ բաժնի 9-րդ կետի 1-ին ենթակետում «հիմնական իրականացնող» բառերը փոխարինվել են «պատասխանատու կատարող» բառերով:  Որոշման նախագծի հիմնավորման 1-ին կետում կատարվել է առաջարկվող լրացումը: |
| ՀՀ մշակույթի նախարարություն  13.02.2019թ.  N 03/14.2/707-19  գրություն | Առաջարկում ենք «Ինտեգրված կադաստրի ստեղծման հայեցակարգին և հայեցակարգից բխող միջոցառումների ծրագրին հավանություն տալու մասին» ՀՀ կառավարության որոշման նախագծի 2-րդ հավելվածի 3-րդ կետում նշված «պատմության և մշակույթի անշարժ հուշարձանների կադաստրի ստեղծում» բառերը փոխարինել «պատմության և մշակույթի անշարժ հուշարձանների կադաստրի ներդրում» բառերով, քանի որ պատմության և մշակույթի անշարժ հուշարձանների կադաստրն օրենսդրական առումով ստեղծված է, և այդ մասին հստակ նշված է 1-ին հավելվածում: | Ընդունվել է | | Որոշման նախագծի 2-րդ հավելվածի 3-րդ կետում կատարվել է առաջարկվող փոփոխությունը: |
| ՀՀ վիճակագրական կոմիտե  11.02.2019թ  N Ե/198-19  գրություն | Վիճակագրական գործառույթներն արմատապես տարբերվում են վարչական (անվանական ներգործության) գործառույթներից: Ըստ ՄԱԿ-ի պաշտոնական վիճակագրության հիմնարար սկզբունքների պահանջների՝ պաշտոնական վիճակագրությունը վարչական ռեգիստրների տեղեկատվության օգտագործող է և ոչ թե ստեղծող: Տվյալ դեպքում ևս ՀՀ վիճակագրական կոմիտեն ինտեգրված կադաստրի տեղեկատվական շտեմարանի տվյալների օգտագործման լիազորություններով է միայն օժտված: Հետևաբար առաջարկվում է վերախմբագրել խնդրո առարկա փաստաթուղթը և  ՀՀ վիճակագրական կոմիտեին չնախատեսել որպես կադաստրի շտեմարանի ձևավորման տեղեկատվական աղբյուր:  Միաժամանակ ՀՀ վիճակագրական կոմիտեն հայտնում է իր պատրաստակամությունը ցուցաբերելու զուտ մեթոդաբանական օժանդակություն վարչական ռեգիստրների ձևավորման աշխատանքներում Ձեր ցանկացած գրավոր հայտի պարագայում: | Ընդունվել է | | Որոշման նախագծի N 1 հավելվածում կատարվել են առաջարկվող փոփոխությունները: |
| ՀՀ քաղաքաշինության կոմիտե  18.02.2019թ.  N 01/11.1/672-19  գրություն | «Ինտեգրված կադաստրի ստեղծման հայեցակարգին և հայեցակարգից բխող միջոցառումների ծրագրին հավանություն տալու մասին» ՀՀ կառավարության արձանագրային որոշման նախագծի (այսուհետ՝ Նախագիծ) քննարկման արդյունքում ՀՀ քաղաքաշինության կոմիտեն առաջարկում է.  1. խմբագրել Նախագիծը՝ հաշվի առնելով, որ Նախագծի 6-րդ և 7-րդ բաժիններով նախատեսված կարգավորումների մի մասն արդեն իսկ ամրագրված են «Քաղաքաշինության մասին», «Տեղական ինքնակառավարման մասին» ՀՀ օրենքներով, ՀՀ կառավարության 1999 թվականի դեկտեմբերի 31-ի N 802 որոշմամբ և ՀՀՇՆ  I-2.03-03 «ՀՀ պետական քաղաքաշինական կադաստր» շինարարական նորմերով:  2. Նախագծի 1-ին հավելվածի՝  1) 9-րդ կետում թվարկված մարմինների անվանումները համապատասխանեցնել ՀՀ կառավարության նոր կառուցվածքին կամ նշել … ոլորտի լիազոր մարմին ձևաչափով,  2) 16-րդ կետը խմբագրել` հաշվի առնելով, որ դրանում թվարկված համակարգերի, ցանցերի մի մասը, Քաղաքաշինության մասին  ՀՀ օրենքի 3-րդ հոդվածի համաձայն, հանդիսանում են քաղաքաշինական օբյեկտներ և կներառվեն քաղաքաշինական կադաստրում,  3. Նախագծի 2-րդ հավելվածի՝  1) 2-րդ կետի միջոցառման համակատարողներ դիտարկել նախագծի 1-ին հավելվածի 9-րդ կետում թվարկված մարմիններին (այդ թվում՝ ՀՀ քաղաքաշինության կոմիտեին),  2) 3-րդ կետի միջոցառման համակատարող դիտարկել ՀՀ քաղաքաշինության կոմիտեին՝ հաշվի առնելով, որ պատմության և մշակույթի անշարժ հուշարձանները համարվում են քաղաքաշինական օբյեկտներ:  4. Նախագծով ամրագրել պետական համակարգի մարմինների և տարածքային կառավարման մարմինների միջև ինտեգրված կադաստրի տվյալների տրամադրումն/փոխանակումն անվճար իրականացնելու մասին դրույթ:  5. Նախագիծը համապատասխանեցնել  ՀՀ կառավարության 2015 թվականի հունվարի 22-ի N 2 արձանագրության 5-րդ կետի 1-ին ենթակետով հավանության արժանացած հայեցակարգերի, ռազմավարությունների, ծրագրերի կազմման մեթոդական ուղեցույցի պահանջներին՝ հիմք ընդունելով նույն արձանագրության 5-րդ կետի 2-րդ ենթակետի հանձնարարականը: | | 1․Չի ընդունվել  2․Չի ընդունվել  3․1) Ընդունվել է  3․2) Չի ընդունվել  4․ Չի ընդունվել  5․Չի ընդունվել | Ինտեգրված կադաստրի գլխավոր գաղափարը և նպատակը հենց «ամրագրված» լիազորությունների կատարումն են, սակայն ոչ թե առանձին-առանձին, այլ մեկ միասնական բազայով, միասնական մեթոդաբանությամբ և միասնական տեխնիկական ու ծրագրային ապահովմամբ՝ ամենևին չնվազեցնելով պետական կառավարման և տեղական ինքնակառավարման մարմինների լիազորությունները։   1. Թվարկված մարմինների անվանումները համապատասխանում են ներկա պահին գործող օրենսդրությանը։   Ինտեգրված կադաստրի ստեղծման կարևոր փուլերից է լինելու գործող իրավական ակտերում փոփոխությունների և լրացումների կատարումը, որի ընթացքում լուծում կստանան նմանատիպ խնդիրները։   1. 16-րդ կետը իմպերատիվ բնույթ չունի և   հենց ինքն էլ նախատեսում է, որ նոր տվյալների ներգրավումը կատարվելու է համապատասխան իրավական կարգավորումների միջոցով:    Կատարվել է համապատասխան լրացում:  Պատմության և մշակույթի հուշարձանների կադաստրի վարման լիազորությունը օրենքով վերապահված է մշակույթի նախարարությանը  Թյուրըմբռնում կա։ Ինտեգրված կադաստրի ստեղծումն ու ներդրումն իրականացվելու է համատեղ, և տվյալները հասանելի են լինելու բոլոր մասնակիցների համար։  Հղում է արված ուժը կորցրած փաստաթղթին: |
| ՀՀ ֆինանսների նախարարություն  14.03.2019թ.  N 01/11-1/4095-19  գրություն | 1. Նորմատիվ իրավական ակտերի մասին (այսուհետ՝ Օրենք) օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:  Օրենքի 2-րդ հոդվածի 1-ին մասի 2-րդ կետի համաձայն՝ օրենսդրական ակտը Հայաստանի Հանրապետության ժողովրդի կամ Ազգային ժողովի ընդունած նորմատիվ իրավական ակտն է՝ Սահմանադրություն, սահմանադրական օրենքներ և օրենքներ:  Ելնելով Օրենքի վերոնշյալ կարգավորումներից՝ հայտնում ենք, որ Նախագծի նախաբանում անհրաժեշտ է նշել Օրենքի իմաստով օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:  2. Առաջարկում ենք Նախագծով սահմանել ինտեգրված կադաստրի ստեղծման և ներդրման հստակ միջոցառումներ և համապատասխան արդյունքային ցուցանիշներ (չափելի)։ Ընդ որում՝ այդ միջոցառումները և ցուցանիշներն առաջարկում ենք սահմանել այնպես, որ վերջիններիս հիման վրա հնարավոր լինի ձևավորել բյուջետային ծրագրեր, միջոցառումներ և գնահատման արդյունքային (կատարողական) ցուցանիշներ։  Նախագծով ներկայացված չէ միջոցառումների իրականացման համար անհրաժեշտ ֆինանսական միջոցների բաշխումն ըստ ֆինանսավորման աղբյուրների։ Ինչ վերաբերում է ինտեգրված կադաստրի ստեղծման և ներդրման համար անհրաժեշտ միջոցների ֆինանսական գնահատականին (համաձայն Նախագծի՝ այն կազմում է 1,500.0 մլն դրամ), ապա վերջինիս վերաբերյալ կարծիք հայտնել չենք կարող համապատասխան հաշվարկ-հիմնավորումների բացակայության պատճառով:  Միևնույն ժամանակ վերոնշյալ առաջարկությունների վերաբերյալ ՀՀ անշարժ գույքի կադաստրի կոմիտեի 26.02.2019 թ.  N ՍՊ/1557-19 գրությամբ ներկայացված մեկնաբանությունների վերաբերյալ հայտնում ենք, որ հաշվի առնելով այն հանգամանքը, որ Նախագծով հաստատվող հայեցակարգը հանդիսանում է պետական ծախսերի վրա ազդեցություն ունեցող փաստաթուղթ, պարզ չէ նշված տեղեկատվության (միջոցառումների, վերջիններիս ֆինանսական գնահատականների և ֆինանսավորման աղբյուրների ու համապատասխան արդյունքային ցուցանիշների) բացակայության պարագայում բյուջետային գործընթացների շրջանակներում ինչի հիման վրա են բյուջետային ծրագրերն ու միջոցառումները ձևակերպվելու և ներկայացվելու: | |  | Գրությամբ ներկայացված առաջարկությունների և առարկությունների վերաբերյալ մեր դիրքորոշումը ներկայացվել է առանձին գրությամբ: |
| ՀՀ ֆինանսների նախարարություն  04.04.2019թ.  N 01/11-1/5138-19  գրություն | Նախագծի N 2 հավելվածով հաստատվող ծրագրով (այսուհետ՝ Ծրագիր) ինտեգրված կադաստրի ստեղծման հայեցակարգից բխող միջոցառումները նախատեսվում են իրականացնել 2019-2023 թվականներին: Նախագծի թիվ 1 հավելվածով հաստատվող հայեցակարգի 28-րդ կետի համաձայն՝ ինտեգրված կադաստրի ստեղծման և ներդրման համար օգտագործվում են պետական բյուջեի, դրամաշնորհների և  ՀՀ անշարժ գույքի կադաստրի կոմիտեի ֆինանսական միջոցները:  Մինչդեռ վերոգրյալի կապակցությամբ հայտնում ենք, որ Նախագծով ներկայացված չեն Ծրագրում ընդգրկված միջոցառումների իրականացման համար անհրաժեշտ ֆինանսական միջոցների բաշխումն ըստ ֆինանսավորման աղբյուրների: Եթե նշված միջոցառումների իրականացման ֆինանսավորման աղբյուր է դիտարկվում  ՀՀ պետական բյուջեն, ապա ՀՀ 2019 թվականի պետական բյուջեով, ինչպես նաև 2019-20121 թվականների պետական միջնաժամկետ ծախսերի ծրագրով այդ նպատակներով միջոցներ նախատեսված չեն:  Ինչ վերաբերում է Ծրագրում ընդգրկված միջոցառումների ֆինանսական գնահատականներին, ապա վերջիններիս վերաբերյալ կարծիք հայտնել չենք կարող՝ համապատասխան հաշվարկ-հիմնավորումների բացակայության պատճառով: | | Ընդունվել է մասնակի | Նախագծի N 2 հավելվածը լրամշակվել է:  Ծրագրով նախատեսվում է օգտագործել ինչպես պետական բյուջեի, այնպես էլ օրենքով չարգելված այլ միջոցներ:  Ֆինանսական միջոցների բաշխման առավել հստակ պատկերը հնարավոր ենք համարում ունենալ ծրագրով նախատեսված ռազմավարական ծրագրի շրջանակներում, որին հասնելու համար անհրաժեշտ է, որպեսզի հայեցակարգին հավանություն տրվի, և կատարվեն կազմակերպչական անհրաժեշտ քայլերը: |
| ՀՀ արդարադատության նախարարություն  10.04.2019թ.  N 01/14/7557-19  գրություն | 1. «Ինտեգրված կադաստրի ստեղծման հայեցակարգին և հայեցակարգից բխող միջոցառումների ծրագրին հավանություն տալու մասին» Հայաստանի Հանրապետության կառավարության որոշման նախագծի (այսուհետ՝ նախագիծ) 1-ին կետի «Հաստատել» բառն անհրաժեշտ է փոխարինել «Հավանություն տալ» բառերով` հաշվի առնելով նախագծի վերնագիրը:  2. Նախագծի նախաբանից անհրաժեշտ է հանել Սահմանադրության 146-րդ հոդվածին արված հղումն անհրաժեշտ է հանել և հղում կատարել Հայաստանի Հանրապետության կառավարության ծրագրի համապատասխան կետին, քանի որ Սահմանադրության 146-րդ հոդվածի 2-րդ մասի համաձայն՝ Կառավարության լիազորությունները սահմանվում են Սահմանադրությամբ և օրենքներով: Այդ առումով Սահմանադրության 146-րդ հոդվածը չի կարող իրավական հիմք հանդիսանալ հիշյալ իրավական ակտը ընդունելու համար:  3. Նախագծի 2-րդ կետից անհրաժեշտ է հանել «պաշտոնական» բառը՝ ելնելով «Նորմատիվ իրավական ակտերի մասին» օրենքի 23-րդ հոդվածի 7-րդ մասի պահանջներից:  4. Նախագծի 1-ին հավելվածի անվանումից անհրաժեշտ է հանել «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՆՇԱՐԺ ԳՈՒՅՔԻ ԿԱԴԱՍՏՐԻ ԿՈՄԻՏԵ» բառերը, քանի որ 1-ին հավելվածի 1-ին կետում արդեն նշված է, որ ինտեգրված կադաստրի ստեղծման հայեցակարգը մշակվել է անշարժ գույքի կադաստրի կոմիտեի կողմից:  5. Նախագծի 1-ին հավելվածի 6-րդ կետում անհրաժեշտ է համարակալել ենթակետերը՝ համաձայն «Նորմատիվ իրավական ակտերի մասին» օրենքի 14-րդ հոդվածի 5-րդ մասի:  6. Նախագծի 1-ին հավելվածի 6-րդ կետում՝ «Հայաստանի Հանրապետության կառավարության որոշումներ» բառերից հետո «ա»-ից մինչև «ժե» պարբերություններում անհրաժեշտ է ճիշտ նշել իրավական ակտերի անվանումները՝ համաձայն «Նորմատիվ իրավական ակտերի մասին» օրենքի 18-րդ հոդվածի պահանջների:  7. Նախագծի 1-ին հավելվածի 9-րդ կետում «կառավարման» բառից հետո անհրաժեշտ է լրացնել «համակարգի» բառը՝ համաձայն Հայաստանի Հանրապետության «Պետական կառավարման համակարգի մարմինների մասին» օրենքի:  8. Նախագծի 15-րդ կետում խոսքը վերաբերում է ՀՀ տրանսպորտի, կապի և տեղեկատվական տեխնոլոգիաների և  ՀՀ գյուղատնտեսության նախարարությունների ինտեգրված կադաստրի ստեղծման ծրագրին հենց առաջին փուլից մասնակցելուն, մինչդեռ հենց նույն կետում նշվում է, որ բացակայում են որոշակի կադաստրներ վարելու նրանց լիացորությունները սահմանող իրավական ակտերը: Այս առումով անհրաժեշտ է նկատի ունենալ Սահմանադրության 6-րդ հոդվածի  1-ին մասի դրույթները, համաձայն որոնց՝ «Պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով»:  9. Նախագծի 2-րդ հավելվածի 2-րդ կետի  1-ին սյունակի «ռազմավարական» բառից առաջ անհրաժեշտ է լրացնել «ինտեգրված կադաստրի» բառերը, իսկ 4-րդ սյունակի  «3. Տարածքային» բառից հետո «կառավարման» բառը:  10. Նախագծի 2-րդ հավելվածի 8-րդ կետում խոսքը վերաբերում է պիլոտային ոլորտային կադաստրի ստեղծմանը և ներդրմանը, մինչդեռ պարզ չէ, թե ինչ իրավական ակտով պետք է ստեղծվի և ներդրվի վերոհիշյալ պիլոտային ոլորտային կադաստրը: | | 1. Ընդունվել է  2. Ընդունվել է  3. Ընդունվել է  4. Ընդունվել է  5. Ընդունվել է  6. Ընդունվել է  7. Ընդունվել է  8. Չի ընդունվել  9. Ընդունվել է  10. Չի ընդունվել | Որոշման նախագծի 1-ին կետում կատարվել է առաջարկվող փոփոխությունը:  Որոշման նախագծի նախաբանում կատարվել են առաջարկվող փոփոխությունները:  Որոշման նախագծի 2-րդ կետում կատարվել է առաջարկվող փոփոխությունը:  Որոշման նախագծի N 1 հավելվածի անվանման մեջ կատարվել է առաջարկվող փոփոխությունը:  Որոշման նախագծի N 1 հավելվածի 6-րդ կետում կատարվել են առաջարկվող փոփոխությունները:  Որոշման նախագծի N 1 հավելվածի 6-րդ կետում կատարվել են առաջարկվող փոփոխությունները:  Որոշման նախագծի N 1 հավելվածի 9-րդ կետում կատարվել է առաջարկվող փոփոխությունը:  Նրանց մասնակցությունն ինտեգրված կադաստրի ստեղծմանը հենց առաջին փուլից անհրաժեշտ է այն առումով, որ ճշտվեն նրանց գործողությունների ծավալը և մեթոդաբանությունը՝ ՀՀ կառավարության N 1030-Լ որոշման մեջ իրենց հնգամյա ծրագրերում նախատեսված աշխատանքների իրականացման մասով: Անհրաժեշտության դեպքում կընդունվեն նոր իրավական ակտեր, որոնցով կսահմանվեն նրանց լիազորությունները, ինչը նախատեսված է ինտեգրված կադաստրի ստեղծման հայեցակարգից բխող միջոցառումների ծրագրով:  (N 2 հավելված, 2-րդ կետ):  Որոշման նախագծի N 2-րդ հավելվածի 2-րդ կետի 1-ին սյունակում և 4-րդ սյունակում կատարվել են առաջարկվող փոփոխությունները:  Նոր իրավական ակտի անհրաժեշտություն չկա, քանի որ պետական կառավարման տվյալ ոլորտի լիազորված մարմնի իրավասությունները սահմանված են համապատասխան իրավական ակտով:  Ծրագրի պիլոտային բնույթը պայմանավորված է միասնական համակարգում առանձին ոլորտի կադաստրի ինտեգրման գործընթացների փորձարկման, չափորոշիչների և այլ տեխնիկական պայմանների ճշգրտման հանգամանքով: |